קלאודיו נאראנחו (בספרדית: Claudio Benjamín Naranjo Cohen; 24 בנובמבר 1932 – 12 ביולי 2019) היה פסיכואנליטיקאי צ'יליאני.
ביוגרפיה.
קלאודיו נאראנחו נולד בולפראיסו למשפחה בעלת שורשים יהודים, ספרדים וערבים. בילדות הוא למד מוזיקה. לאחר תחילת לימודי רפואה הוא עזב את המוזיקה והתחיל להתעניין בפסיכולוגיה. לאחר סיום לימודי רפואה בשנת 1959 הוא התחיל לעבוד באוניברסיטה בסנטיאגו דה צ'ילה בתחום אנתרופולוגיה והשתלם בפסיכיאטריה אצל איגנסיו מטה בלנקו.
לצורך השתלמות הוא ערך מספר ביקורים בארצות הברית במסגרת תוכנית פולברייט וביקר במספר מרכזי מחקר פסיכיאטרי. לאחר חזרה לצ'ילה, הוא המשיך במחקרים פסיכיאטרים תוך שיתוף פעולה עם מדענים בארצות הברית. הוא השתתף בסיור באמזונאס וחקר את שבטים המתגוררים בה. קלאודיו נאראנחו חקר השפעת איבוגאין על אנשים.
פטירה של בנו היחיד בשנת 1970 הייתה נקודת מפנה בחייו. הוא הצטרף לאוסקר איצ'אסו ובילה שישה חודשים במדבר. לאחר חזרה לעיר, קלאודיו נאראנחו הקים קבוצה שתחילה כללה את אמו ומספר חבריו. קבוצה זו החלה בטיפולים פסיכיאטריים ובסופו של דבר הייתה בסיס להקמת מכון (SAT (Seekers after Truth. מכון נהג להזמין מדענים בולטים להרצאות. בשנת 1987 המכון הרחיב את פעילותו מעבר לגבולות צ'ילה והקים סניפים בספרד, ברזיל, מקסיקו וארגנטינה ובהמשך גם באירופה.
קלאודיו נאראנחו פעל לשינויים בשיטת החינוך. החל משנות ה-80 של המאה ה-20 הוא התגורר בברקלי.
קלאודיו נאראנחו פרסם מספר ספרים בתחום פסיכיאטריה ומדיטציה.
נפטר ב-12 ביולי 2019.
קרן סל
קורוואזיה
יצחק בראלי
יצחק בראלי (אייזיק ברודני) (19 באוקטובר 1887 – 13 באפריל 1956) היה פעיל ציוני, בנקאי, מנהל משותף של בנק הפועלים (1929–1950), יו"ר בנק הפועלים (1951–1955), ממעצבי דמותם של מוסדות הכלכלה והמשק של תנועת הפועלים בארץ ישראל.
קורות חיים.
נולד בשם אייזיק ברודני ב-א' בחשוון, תרמ"ח, לשינה ומאיר בעיר סמרגון שבליטא.
בראלי קיבל חינוך מסורתי וכללי, בחדר, בישיבת סלובודקה, בין השנים 1908–1909 למד בקולג' האמריקאי בביירות, ובין השנים 1910–1914 למד באוניברסיטת ברן בשווייץ (כלכלה מדינית, פילוסופיה ומזרחנות). בזמן לימודיו בברן נתמנה בראלי ליושב-ראש האגודה האקדמית הציונית בברן.
בראלי היה ממיסדי "החבר" וחבר המרכז הראשון שלו, וממייסדי "צעירי ציון" וראשיה ברוסיה ובליטא.
בין השנים 1917–1919 היה בראלי מנהל הבנק העממי וסגן יו"ר ועד הקהילה בחרקוב.
בהמשך דרכו בראלי היה בין מייסדי המפלגה הציונית-סוציאליסטית (צ"ס).
בין השנים 1921–1926 היה מנהל הבנק היהודי המרכזי בקובנה (ליטא).
בראלי התחתן עם ד"ר חוה לבית יהלום (1889–1965), רופאה במקצועה.
ב-5 במאי 1926 עלה לארץ ישראל מלווה ברעייתו ובנו.
בשנת 1927 נתמנה בראלי לחבר הנהלת בנק הפועלים.
בראלי נתמנה לחבר ההנהלה של "המשביר" עד שנת 1929.
בין השנים 1929–1949 כיהן כמנהל משותף של "בנק הפועלים בע"מ" (בין השנים 1929 - 1937 עם יוסף אהרונוביץ', משנת 1938 עם פרץ נפתלי).
בשנת 1950 כיהן כמנהל משותף של "בנק הפועלים בע"מ" (עם אברהם זברסקי).
בין השנים 1951–1955 כיהן כיו"ר בנק הפועלים.
בין השנים 1921–1931 היה בראלי חבר וסגן חבר הוועד הפועל הציוני.
בראלי היה ציר הקונגרסים הציוניים מה-11 עד ה-19.
בראלי היה מעסקני ההסתדרות הכללית של העובדים בארץ ישראל ומפא"י וחבר ההנהלה במוסדות הכלכליים של הסתדרות העובדים.
בראלי מונה לשופט עירוני בתל אביב.
בראלי מונה לחבר הנהלות : בנק אנגלו-פלשתינה בע"מ, הבנק האופותיקאי הכללי של א"י בע"מ.
נפטר ב-13 באפריל 1956, נטמן בבית הקברות נחלת יצחק.
משפחה.
אביו מאיר שהיה בנקאי היה בנו של הרב שלמה מרדכי, ואימו שינה בת בן-ציון לבית סוחר (ספיר).
בנו מאיר בראלי היה עיתונאי, עורך "אשמורת", ביטאון הנוער של מפא"י, חבר מערכת "דבר". משנת 1961 חבר מזכירות מערכת "דבר" בתל אביב
נכדיו: נאווה והפרופ' אבי בראלי.
שדות של אירוסים
שדות של אירוסים הוא פזמון עברי משנת 1986 שכתב, הלחין וביצע שלמה ארצי.
בשיר מקונן הדובר על המצב במדינה ועל החברה הישראלית המשתנה.
רקע.
השיר עובד על ידי רביב גזית והיה לשיר הפותח את אלבומו של ארצי "לילה לא שקט".
בגמר התוכנית כוכב נולד בשנת 2005 ביצע את השיר יהודה סעדו וזכה במקום הראשון.
בשנת 2006 קיבל הסינגל את התואר "רינגטון פלטינה" על 40,000 הורדות.
שם השיר היווה השראה לשירו של עומר אדם "שדות של תירוצים".
תוכן וביקורת.
במסגרת כתבה של רז שכניק בידיעות אחרונות לציון יום הולדת 70 לשלמה ארצי כתב שכניק על השיר שהוא "קינה אמיצה, נוקבת, כמעט על סף ייאוש, על המדינה, החברה הישראלית, הבית המשתנה. והכל עטוף בלחן מרהיב, שהפך להמנון אצטדיונים מהדהד". כמו כן, ציין שכניק את העובדה שרובו ככולו של שיר זה עם "הטקסט הרועם" הפך לקלאסיקה, והוא "שיר מופתי שעמד בכל היבט במבחן הזמן". לדברי יוסי חרסונסקי, ,שלמה ארצי התגעגע אז לישראל אחרת של ילדותו. כל כך התגעגע שהוא השתמש במטפורה 'מאיימת': 'אני אקדח טעון געגועים' והוסיף 'האצבע על ההדק" על רקע אצטדיון הומה אדם'".
טקס פרסי האקדמיה הבריטית לטלוויזיה 2011
טקס פרסי האקדמיה הבריטית לטלוויזיה 2011 נערך ב-22 במאי 2011. שמות המועמדים פורסמו ב-26 באפריל. גרהם נורטון הנחה את הטקס.
זוכים ומועמדים.
שמות הזוכים מופיעים בכתב מודגש.
דואופול קורנו
איגורה דרייב
איגורה דרייב (ברוסית: Игора Драйв) הוא קומפלקס מרוצים בעיר הנופש איגורה במחוז המשנה פריאוזרסק שבמחוז לנינגרד, רוסיה. ממוקם במרחק 54 ק"מ מהעיר סנקט פטרבורג. נבנה על פי פרויקט של הרמן טילקה בשנים 2017–2019.
מאפיינים.
המתחם כולל עשרה מסלולים מקצועיים למרוצי מכוניות, דריפטים, ראלי-קרוס ומוטוקרוס, קארטינג, מרוצי זוגות וכן מרכז לאימוני תגובה לחירום.
הטריבונה העיקרית של המעגל הראשי למרוצי כבישים מסוגלת להכיל 5,000 איש, עם קיבולת כוללת של 50,000 איש. אורכו של המסלול 4,086 מטר ורוחבו 12 מטרים. מספר פניות: תשע לשמאל, שבע ימינה. הפרש הגובה במסלול הראשי הוא 17 מטר. קטגוריית מסלול FIA - רמה 1.
תחרויות.
בשנת 2019 המתחם חתם על הסכם עם DTM (Deutsche Tourenwagen Masters) על פי תוכנית 3+2 (חוזה לשלוש שנים עם אופציה להארכה לשתי עונות נוספות). המירוץ הראשון ייערך בתאריכים 29 במאי ועד 31 במאי 2020.
תחרויות פורמולה 1 מתוכננות להתקיים בו החל משנת 2023 כאשר יארח את גרנד פרי רוסיה.
איגורה
איגורה (ברוסית: Игора) הוא אתר נופש במחוז לנינגרד, רוסיה. זהו מתחם רב-תכליתי לפעילויות חוץ ומתחם ספא.
מיקום.
אתר הנופש ממוקם בקילומטר ה-54 של כביש פריוזרסקי, במחוז המשנה פריאוזרסקי שבמחוז לנינגרד, בסביבתו הקרובה של הכפר סוסנובו.
היסטוריה.
אתר הנופש נפתח ב-28 בינואר 2006. בתחילה כלל 10 מדרונות סקי (הפרש גובה של 120 מטר), 7 מעליות סקי, כולל מעליות עם ארבעה כיסאות, השכרת ציוד, בית מלון וקוטג'ים, מסעדה וביסטרו.
בחורף 2007–2008 הושקו מתחם ספא עם בריכת שחייה באורך 25 מטר ומסעדת גורמה "Le Chalet" ופארק לקפיצות סקי.
בקיץ 2008, נחנך אגם מלאכותי וציוד לו בריכות מחוממות, חוף חולי, גני ספורט לילדים, בר ומשטח לפיקניק.
בשנת 2010 נחנך ארמון הקרח הכולל זירת הוקי קרח, מרכז לקרלינג, שתי מסעדות, אזור כנסים, בית קולנוע, אזור משחקים עם באולינג, מכונות מזל וביליארד.
תחרויות רשמיות.
לכפר הנופש הסמכה בינלאומית לתחרויות סלאלום. מתקני פארק האקסטרים עומדים בדרישות של תחרויות בינלאומיות, אך טרם נערכה בו תחרות כלשהי.
פארק האקסטרים.
בעונת החורף אתר הסקי איגורה הקים פארק לגולשים וסנובורד. בדרך כלל הפארק היה מחולק לשלושה אזורים: אזור חצי צינור, אזור סלופסטייל עם קפיצות ואזור מגושם עם מגוון מעקות. בפארק התקיימו תחרויות למקצוענים וחובבים, כמו:Igora Sun Pipe, Igora Rail Jam ו-Igora Snow Sapiens.
מתחם מרוצים.
בשנת 2019 נפתח באיגורה מתחם המרוצים Igora Drive, שתוכנן על ידי הרמן טילקה.
יחסי סיירה לאון–קנדה
יחסי סיירה לאון–קנדה הם היחסים הדיפלומטיים הרשמיים שבין הרפובליקה של סיירה לאון לבין קנדה.
היסטוריה.
הרפובליקה של סיירה לאון וקנדה מקיימות יחסים דיפלומטיים רשמיים. היחסים הדיפלומטיים הרשמיים שבין קנדה לסיירה לאון כוננו באופן רשמי בשנת 1961.
קנדה וסיירה לאון הן מדינות מחוברות באופן היסטורי. פריטאון, הבירה של סיירה לאון, הוקמה ב-1792 על ידי יותר מאלף תושבים לשעבר מאמריקה הצפונית, חלקם מהליפקס ומאזורים אחרים בנובה סקוטיה. התושבים לשעבר מאמריקה הצפונית היו ברובם עבדים מארצות הברית אשר ברחו אל החופש לטריטוריות השונות שנשארו לממלכה המאוחדת באמריקה הצפונית לאחר מלחמת העצמאות האמריקנית. גם ב ניתן לצפות בהשפעה של המחוזות הקנדיים הגובלים בחוף המזרחי על פריטאון בשמות הרחובות והעסקים.
בשנים 2017–2018 תרמה קנדה לסיירה לאון 14.77 מיליון דולר אמריקאי עזרה הומניטרית דרך ערוצים וגופים מולטילטרליים שונים.
בשנת 2017 ביקרה משלחת מטעם חיל הים הקנדי המלכותי בסיירה לאון.
קורוביצינו
קורוביצינו (ברוסית: Коробицыно; עד 1948 Pajivila) הוא כפר נופש במחוז המשנה קרסנוסלסקי, סמוך לוויבורג במחוז לנינגרד, רוסיה כ-90 ק"מ סנקט פטרבורג.
הכפר, שאיחד כמה כפרים פינים לשעבר שנמצאים בגבול ואלק-גרבי ומולאה, נקרא בשנת 1948 לזכר חייל משמר הגבול אנדריי קורוביצין שנהרג בשנת 1927 באזור.
משנת 1990, הכפר קורוביצינו מהווה חלק ממחוז המשנה קרסנוסלסקי. בשנת 1997 התגוררו בכפר 1,229 איש, בשנת 2007: 1,272. נכון לשנת 2010 התגוררו בכפר 1,365 איש.